«С.Сейфуллина атындағы мектеп-гимназиясы» КММ

Директор жанындағы отырыс

**Педагогикалық әдеп кеңесінің № 4 хаттамасының көшірмесі**

**Қатысқандар**: 118 2022 жылғы 14 мамыр

**Тақырыбы:**

Педагогикалық әдеп кеңесінің қортындысы

**Күн тәртінде:**

1. Жеке суреттер мен бейнелерді көпшілік алдында жариялау кезінде этикалық нормаларды сақтау.
2. Педагогикалық әдеп және сөйлеу мәдениеті.
3. Педагогикалық әдеп бойынша есеп

**Тыңдалды:**

Бірінші мәселе бойынша мектеп басшысы сөз алды.

  Ұстаз -  мектеп тұтқасы. Сондықтан ұстаздар қандай кезде де, қандай ортада да  педагогикалық әдепті ұстанғаны жөн. Өзінің жеке суреттерін әлеуметтік желілерде жариялаған кезде ұстаз деген атына сай лайық суреттер жариялауы тиіс деп ойлаймын. Көпшілік алдына шыққанда да ұстаз екенін ұмытпауы тиіс. Қазір әлеуметтік желіде көріп, бейәдеп суреттермен жүрген жас мамандар кездесіп қалып жатады. Сондай әрекеттерден аулақ болғаны жөн. Әр мәселені көтерген кезде де әдептен озбай сөйлеу керек.  Педагог өзінің кәсіби назарындағы обьектілер болып табылатын оқушының, ата-ананың, адамдардың абыройы мен қадір-қасиетін құрметтейді, олармен қарым-қатынас жасауда өнегелі. Ол баланың дамуын шынымен қалап, оған әрқашан көмектесуге дайын екендігін білдіріп,  білім алушының жетістігін (жетіспеушілігін) бағалауда әдептілік таныту қажет.

Күн тәртібіндегі екінші  мәселе бойынша әдеп кеңес мүшесі,мектептің білікті ұстазы Айгүл Ажановна сөз алды.

Педагогикалық әдеп – мұғалім әрбір нақты жағдайда оқушыларға тәрбиелік әсер етудің бірден-бір тиімді құралын қолданатын арнайы педагогикалық іскерлік. Педагогикалық әдепке оқушылар жүрегіне педагогикалық жол табу деп те анықтама беруге болады.

Педагогикалық әдеп жағымды жақтан ғана қаралады.  «Педагогикалық әдебі нашар» қайырымдылығы нашар, сыпайылығы нашар, балаларға деген сүйіспеншілігі нашар, т.б. деумен бірдей.

Әрбір мұғалім оқушылармен қарым-қатынаста белгілі бір әдісті оқушыларға қолдана береді, бірақ онда педагогикалық әдептің болмауы да мүмкін. Былайша айтқанда, мұғалімдердің бірсыпырасының оқушыларға бағындыруға, олардың қарсылығын тойтаруға бағытталған үркітулері, жазалаулары, дауыс көтеруі, т.б. жақсы болмаса да әрине өзіндік  қолданылатын әдісі, бірақ ол әсте де педагогикалық әдеп бола алмайды. Мұғалім оқушыларына ықыласты қарап, оларды қадірлеп, кеңпейілді, сақ, әдепті болғанымен олармен қоян-қолтық араласа алмайтын жағдай болады.  Оның сабақтарында тәртіпсіздік үстемдік етеді,оқушылар үй тапсырмасын орындамайды,айтқан ақылды тыңдамайды,шынтуайтқа келгенде оны сыйламайды. Мұндай мұғалімді әдептілігі жоқ деп кінәлауға болмайды.  Онда әдеп бар.  Бірақ оның амал-тәсілдер қоры аз, ұйымдастыру мен жүйелілік  жоқ. Педагогикалық шеберлік тұрғысынан алғанда мұғалімнің мінез ерекшелігі ретіндегі әдептілігінің оның әрбір нақты жағдайда тиімді әдіс таңдай білуінің үйлесімділігі мейлінше дұрыс болып табылады.

Үшінші мәселе бойынша Педагогикалық әдеп кеңесінің жұмысы бойынша директордың тәрбие жөніндегі орынбасары Ш.Рахимбеков есеп берді.

Қаулы:

1. Жеке суреттер мен бейнелерді көпшілік алдында жариялау кезінде этикалық нормаларды сақтау назарға алынсын.
2. Мұғалімнің педагогикалық әдеп сақтауда мұғалімнің құқықтық сауаттылығын арттыру үшін, құқықтық сауаттылық күні өткізілсін.
3. Жас ұстаздар арасында педагогикалық әдеп және сөйлеу мәдениетін арттыру үшін әдеп бойынша әңгіме жүргізілсін.

Кеңес төрайымы:                                Бейсекеева М.

Хатшы:                             Зейнетуллина Т.К.